open-index/open-wikipedia-markdown huggingface dataset:
Aa en Hunze

**Aa en Hunze** is 'n munisipaliteit in die Nederlandse provinsie Drenthe. Die munisipale gebied het sowat 26&nbsp;000 inwoners (2011) en 'n oppervlakte van 279&nbsp;km². Gieten is die administratiewe setel van die munisipaliteit. Aa en Hunze is in 1998 gestig deur die samevoeging van die munisipaliteite Anloo, Gasselte, Gieten en Rolde.

In die munisipale gebied lê baie grafheuwels en twaalf hunebedde. Die westelik deel van Aa en Hunze lê op die Hondsrug, die oostelik deel bestaan uit veendorpe, wat grens aan soortgelyke dorpe in die provinsie Goningen.

## Plekke 
Plekke in die munisipale gebied van Aa en Hunze: Achter 't Hout, Amen, Anderen, Anloo, Annen, Annerveenschekanaal, Balloërveld, Balloo, Bareveld (gedeeltelik), Bonnen, Bonnerveen, Bosje, Broek, De Hilte, Deurze, Eext, Eexterveen, Eexterveenschekanaal, Eexterzandvoort, Ekehaar, Eldersloo, Eleveld, Gasselte, Gasselterboerveen, Gasselterboerveenschemond, Gasselternijveen, Gasselternijveenschemond, Gasselternijveenschemond Eerste Dwarsdiep, Gasselternijveenschemond Tweede Dwarsdiep, Gasteren, Geelbroek, Gieten, Gieterveen, Gieterzandvoort, Grolloo, Kostvlies, Marwijksoord, Nieuw Annerveen, Nieuwediep, Nijlande, Nooitgedacht, Oud Annerveen, Papenvoort, Rolde, Schipborg, Schoonloo, Schreierswijk, Spijkerboor, Veenhof en Vredenheim.

## Naburige munisipaliteite
Luik

**Luik** kan wees:

* Luik (provinsie), Belgiese provinsie in Wallonië
* Luik (stad), hoofstad van en munisipaliteit in die provinsie Luik
* Luik (venster), 'n raamwerk van hout, metaal of plastiek met dwarsstroke, of dikwels net soliede planke, wat gewoonlik voor 'n venster met skarniere aangebring word om reën en sonlig uit te hou
* Arrondissement Luik, arrondissement van die provinsie Luik
* Bisdom Luik, Belgies bisdom

## Opmerking 
*Luik* is in die Franse taal *Liège* en in die Duitse taal *Lüttich*.
2011 Curriebeker Premierafdeling

Die **2011 Absa Curriebeker** kompetisie is vanaf 15 Julie tot 29 Oktober 2011 gespeel. Die Curriebeker is 'n jaarlikse rugbykompetisie wat tussen provinsiale spanne in Suid-Afrika uitgespook word. Dit was die 72ste seisoen van die kompetisie sedert dit vir die eerste keer in 1889 gespeel is.

Die Natalse Haaie was die verdedigende kampioene.  Hulle het die Westelike Provinsie met 30–10 in die 2010 Curriebeker Premierafdeling op Kings Park verslaan.  Die eindstryd is op 29 Oktober 2011 beslis tussen die Leeus en die Natalse Haaie met die Leeus wat die titel gewen het.

## Voorseisoenwedstryde 
Voor die aanvang van die seisoen het al die provinsiale spanne in een verpligte vriendskaplike wedstryd elk gespeel.  Die uitslae word hier onder weergegee.

## Tabel 
### Tabel notas 
* Pos = Tabel Posisie
* S   = Speel
* W   = Wen (4 punte)
* G   = Gelykop (2 punte)
* V   = Verloor (0 punte)
* PV  = Punte vir (Totale punte aangeteken)
* PT  = Punte teen (Totale punte afgestaan)
* +/- = Punteverskil (Die totaal van PV minus PT)
* BP  = Bonuspunt
** Spanne kan tot twee bonuspunte in 'n rondomtaliewedstryd verdien.  Een bonuspunt word toegeken vir 'n span wat vier of meer drieë gedruk het in een wedstryd, ongeag die uitslag van die wedstryd.  'n Bonuspunt sal ook toegeken word aan die verloorspan wanneer daardie span met 7 of minder punte verloor.  Slegs die verloorspan kan 'n maksimum van 2 bonuspunte verkry.
* Pte = Alle punte wat bymekaar gemaak is

## Wedstryddatums 
* ***Nota: Tye, datums en wedstrydplek is onderhewig aan verandering***

### Week 1 
### Week 2 
### Week 3 
### Week 4 
### Week 5 
### Week 6 
### Week 7 
### Week 8 
### Week 9 
### Week 10 
### Week 11 
### Week 12 
### Week 13 
### Week 14 
### Uitspeelwedstryde 
#### Halfeindronde 
#### Eindronde 
## Spelerstatistieke 
### Voorste driedrukkers 
### Voorste puntemakers
Hasselt

**Hasselt** kan wees:

* Hasselt, België, hoofstad van die Vlaams-Belgiese provinsie Limburg
* Hasselt, Nederland, plek in die munisipaliteit Zwartewaterland in die Nederlandse provinsie Overijssel
Kaapse Veldartillerie

Die **Kaapse Veldartillerie** is 'n artillerieregiment in die reserwemag (voorheen burgermag) van die Suid-Afrikaanse Leër. Dit is in 1857 gestig, en het aan verskeie koloniale veldslae, die Tweede Vryheidsoorlog, die Eerste Wêreldoorlog, die Tweede Wêreldoorlog, die Grensoorlog, en die Noodtoestand deelgeneem.

## Geskiedenis (Chronologie) 
'''1850's'''
* Gestig in Kaapstad in 1857 as 'n vrywilligereenheid genaamd 'Cape Town Artillery'.
'''1860's'''
* Na 'n parade ter ere van Prins Alfred in 1867 word die eenheid 'Prince Alfred's own Volunteer Artillery' genoem.
'''1870's**
* 9de Grensoorlog teen die Xhosa in die Transkei (1877-78).
* Noordelike Grensoorlog teen die Korana langs die Oranjerivier (1878-79)
* Transkei-veldtog in die Transkei (1880-81).
**1890's'''
* Naam verander na 'Prince Alfred's Own Cape Artillery' in 1896
* Betsjoeanaland-veldtog in die Langberg (Noord-Kaap) (1897).
* Tweede Vryheidsoorlog (1899-1902).
'''1900's'''
* Naam verander na 'Prince Alfred's Own Cape Field Artillery' in 1903.
* Ontvang 'n Koningsvaandel in 1905 ter erkenning aan sy diens in die Tweede Vryheidsoorlog - 'n seldsame eer vir 'n artillerieenheid.
'''1910's'''
* In 1913 by die Burgermag van die nuwe Unie Verdedigingsmagte as die '6de Burgerbattery (Prince Alfred's Own Cape Field Artillery)' ingelyf.
* 1914 Rebellie.
* Duits-Suidwes-Afrika-veldtog (1914-15).
'''1920's'''
* Hernommer tot '1ste Burgerbattery' in 1926.
'''1930's'''
* Herdoop tot 'Cape Field Artillery (Prince Alfred's Own)' in 1932.
* Herorganiseer as '1st Field Brigade (CFA)' wanneer die *Tweede Wêreldoorlog* in 1939 uitbreek.
* Oos-Afrika-veldtog (1940-41).
'''1940's'''
* Noord-Afrika-veldtog (1941-42).
* Naam verander na '1st Field Regiment (CFA)' in 1941.
* Italiaanse veldtog (1945).
'''1950's'''
* Word amptelik 'n tweetalige eenheid wanneer die burgermag in 1954 volgens taal herorganiseer is - die Afrikaanse naam is '1 Veldregiment (Kaapse Veldartillerie)'.
* Die regiment vier sy eeufees in 1957.
* Naam verander na 'Regiment Tygerberg (KVA)' in 1960.
'''1960's'''
* Naam verander na 'Kaapse Veldartillerie' in 1963.
* Ontvang die Vryheid van Toegang tot die Stad Kaapstad.
'''1970's**
* Angola-veldtog (1975-76).
* Grensoorlog (1966-89): verskeie operasionele diensbeurte in noordelike Suidwes-Afrika en suidelike Angola.
**1980's**
* Noodtoestand (1985-90): verskeie keer vir binnelandse veiligheidsdienste opgeroep.
**1990's'''
* Toe die burgermag na 1994 in die reserwemag omskep is word die KVA 'n reserwemageenheid.
'''2000's'''
* Die regiment vier sy 150ste bestaansjaar in 2007.

## Gevegsonderskeidings 
Gewoonlik word gevegsonderskeidings nie aan artillerieeenhede toegeken nie, maar 'n uitsondering is gemaak vir die Eerste Wêreldoorlog, en die KVA pronk dus met die onderskeiding 'Suidwes-Afrika 1914-15'.

## Sien ook 
* Cape Town Highlanders
* Cape Town Rifles (Dukes)
* Natal Field Artillery
* Transvaal Horse Artillery

## Verwysings 
* Crook, L.A. (1994). *71 Motorised Brigade*.
* Orpen, N.D. (1965). *Gunners of the Cape*.
Hasselt, België

**Hasselt** is 'n Belgiese stad en munisipaliteit in die weste van die Vlaamse provinsie Limburg. Die munisipale gebied het sowat 90&nbsp;000 inwoners (2024/25) en 'n oppervlakte van 137&nbsp;km². Hasselt is die hoofstad van die provinsie en lê tussen die Kempen in die noorde en die Haspengouw in die suide.

Op 1 Januarie 2025 is die Kortessem-munisipaliteit opgegaan in die hierdie munisipaliteit.

## Plekke 
Plekke in die munisipale gebied van Hasselt:
Godsheide, Hasselt-Centrum, Heilig-Hartwijk, Kermt, Kiewit, Kuringen-Centrum, Onze-Lieve-Vrouw van Banneux, Rapertingen, Runkst, Schimpen, Sint-Catharinawijk, Sint-Jansheide, Sint-Lambrechts-Herk, Sint-Martinuswijk, Spalbeek, Stevoort, Stokrooie, Tuilt en Wimmertingen.

## Eksterne skakels 
*  Die amptelike webwerf van die munisipaliteit
Limburg, België

**Limburg** (Nederlands: *Limburg*, Frans: *Limbourg*, Duits: *Limburg*, Limburgs: *Limburg*) is 'n Belgiese provinsie in Vlaandere. Die provinsie het 'n bevolking van sowat 895&nbsp;000 in 2023 gehad en beslaan 'n oppervlakte van 2&nbsp;427&nbsp;km² met 'n bevolkingsdigtheid van 369 per km². Die hoofstad is Hasselt.

## Geografie 
Limburg lê in die noordooste van België. Die provinsie grens in die noorde aan die Nederlandse provinsie Noord-Brabant, in die noordooste en die ooste aan die Nederlandse provinsie Limburg, in die suide aan die Waalse provinsie Luik, in die suidweste aan die provinsie Vlaams-Brabant en in die noordweste aan die provinsie Antwerpen.

Limburg bestaan uit die Kempen in die noorde, die Haspengouw in die suide, die Maasland met die grensrivier Maas in die ooste en die eksklawe Voerstreek ('n uitloper van die Ardenne-bergreeks) in die suidooste.

Limburg is 'n bosryke en glooiende provinsie. Die hoogste punte lê in die dorp Remersdaal (287,5&nbsp;m) (munisipaliteit Voeren in die Voerstreek) en is die Galgenboom (151&nbsp;m) in die dorp Millen (munisipaliteit Riemst in die Haspengouw).

## Geskiedenis 
Die Belgiese provinsie Limburg val ongeveer saam met die ou graafskap Loon. In 1795 het die Franse veroweraars die departement Beneden-Maas geskep, wat grotendeels ooreenkom met die provinsies Limburg in België en Nederland. Na die ontstaan van die Verenigde Koninkryk van die Nederlande is die naam in 1815 in Limburg gewysig. Na die onafhanklikheid van België is in 1839 die provinsie in Belgies en Nederlands Limburg verdeel.

## Tale 
In die provinsie word naas Nederlands ook die Limburgse dialek gepraat, met uitsondering van die (noord)westelike munisipaliteite Lommel, Leopoldsburg, Ham (gedeeltelik) en Tessenderlo, waar naas Nederlands die Brabantse dialek gebesig word.

## Administratiewe indeling 
Limburg is in administratiewe opsig in drie arrondissemente verdeel:
* Arrondissement Hasselt
* Arrondissement Maaseik
* Arrondissement Tongeren

Die arrondissemente is in 38 munisipaliteite verdeel.

links|duimnael|Kaart van die arrondissemente en munisipaliteite

A Bilzen-Hoeselt

B Kortessem -> Hasselt

C Tessenderlo-Ham

D Tongeren-Borgloon

## Fotogalery 

Teut, natuurgebied in Zonhoven.jpg|Die Kempense natuurgebied De Teut (Zonhoven)
Kerniel 31-05-2007 10-30-09.jpg|Die Haspengouwse dorpie Kerniel (Borgloon)
Sint Martens Voeren.JPG|Sint-Martens-Voeren in die Voerstreek
Maas valley.JPG|Uikhoven (Maasmechelen) aan die linkeroewer van die grensrivier Maas
As - Sint-Aldegondiskerk.jpg|Die Sint-Aldegondiskerk in As
Achel - Kluis 1 - de ‘Achelse Kluis’.JPG|Die Achelse Kluis in Hamont-Achel

## Sien ook 
* Nederlandse provinsie Limburg

## Verwysings 
## Eksterne skakels 
*  Amptelike webwerf van die Belgiese provinsie Limburg
Limburg

**Limburg** kan wees:

* Limburg, België, Belgiese provinsie in Vlaandere
* Limburg, Nederland, Nederlandse provinsie
* Limburg, Luik (Limbourg), stad in die Belgiese provinsie Luik
Teokrasie

duimnael|300px|Teokratiese republieke:
**Teokrasie** (Grieks **θεοκρατία**, van *θεός, theós - God* en *κρατεiν, Krat(e)ía- Heerskappy*) is 'n staatsvorm waarby die
staatsowerheid alleen religieus gelegitimeer word, en deur 'n (volgens die volgelinge van die staatsgodsdiens) goddelik verkose persoon,
priesterskap of 'n heilige instelling op die basis van religieuse beginsels regeer word.

By sommige godsdienste word die koning as seun van god beskou. Godsdienste met 'n *heilige boek* beskou die boek as direkte boodskap van god. 
'n Teokrasie kan ook 'n bestuursvorm aandui waar geestelikes die mag dra.

## Teokrasieë in die geskiedenis 
Teokratiese konsepte word in vele ou kulture teëgekom, byvoorbeeld in religieë van antieke Egipte, antieke Griekeland, die Sjinese keiserryk en Japan asook in die hedendaagse Vatikaanstaat en Iran.

## Sien ook 
* Demokrasie, bestel waar die volk (demos) regeer.
* Plutokrasie, regering deur die rykes.
* Kleptokrasie, regering deur diewe.

## Verwysings
Leuven

:*Hierdie artikel handel oor die stad in België. Vir die nedersetting in Nederland, sien gerus Leuven, Nederland.*
duimnael|links|Leuven in 1775

**Leuven**, Frans: *Louvain*, Duits: *Löwen*, is 'n Belgiese stad en munisipaliteit in die Vlaamse provinsie Vlaams-Brabant, waarvan hy ook die hoofstad is.  Die munisipale gebied het 102&nbsp;000 inwoners (2020) en 'n oppervlakte van 57 km². 
Die stad beskik oor 'n spoorwegstasie wat verbindings na - onder andere -Brussel, Brussel-Lughawe, Mechelen, Luik, Hasselt en Ottignies bied.

Leuven is bekend as 'n studentestad, en hy huisves die oudste universiteit in die Lae Lande, die Katolieke Universiteit Leuven, wat in 1425 gestig is. Die historiese brouery Artois is in 1717 in Leuven gestig. Die huidige nasaat van Artois is die firma Anheuser-Busch InBev'' wat die grootste brouerygroep ter wêreld vorm, en sy hoofkwartier is steeds in Leuven geleë. Te danke aan die aktiewe studentelewe, en die teenwoordigheid van die brouerye, word daar soms na Leuven as die bierhoofstad van België verwys.

Die stad is nasionaal, en veral onder studente, beroemd as 'n uitgaansplek. Die Oude Markt word dan ook soms *De Langste Toog van Europa* genoem, verwysend na die feit dat hy deur 'n lang aaneenlopende ry kroeë omring word. Soos in ander Belgiese stede is Donderdagaand gewoonlik die besigste aand vir uitgaan. Dit is as gevolg van die gewoonte van studente om op Vrydagaand vir die naweek na hulle tuisdorpe toe terug te keer.

## Kuns en musea 
'n Baie interessante museum is die M-museum (Museum van Leuven). Hierdie museum huisves skilderye en kunswerke uit die laat-Middeleeue en die negentiende eeu.

## Besienswaardighede 
*Die Stadhuis (1439 - 1463) 
*Die Sint Pieterskerk (1425–1500) 
*Die Grote Markt
*Die Oude Markt
*Die Martelarenplein
*Die Groot Begijnhof

## Eksterne skakels 
* Die amptelike webwerf van die munisipaliteit
* Die webwerf van die M-Museum
*Ligging: 
* Straten wereldwijd vernoemd af Leuven, insoembaar
Namen

**Namen** kan wees:

* Namen (provinsie), Belgiese provinsie in Wallonië
* Namen (stad), hoofstad van en munisipaliteit in die provinsie Namen
* Arrondissement Namen, arrondissement van die provinsie Namen
* Bisdom Namen, Belgies bisdom

## Opmerking 
*Namen* is in die Franse taal *Namur*.
Tilburg

**Tilburg** is 'n stad en munisipaliteit in die Nederlandse provinsie Noord-Brabant, geleë tussen Breda en Eindhoven. Die munisipale gebied het sowat 208&nbsp;000 inwoners (2012) en 'n oppervlakte van 89&nbsp;km². Tilburg het 'n universiteit die Universiteit van Tilburg (UvT) of in Engels *Tilburg University*  en 'n professionele sokkerspan, Willem II, wat in die Koning Willem II-stadion speel.

## Eksterne skakels 
*  Die amptelike webwerf van die munisipaliteit
Horst

**Horst** kan wees:

* horst (geologie), geologiese term
* Horst, Gelderland, dorp in die munisipaliteit Ermelo in die Nederlandse provinsie Gelderland
* Horst, Holstein, munisipaliteit in die Duitse deelstaat Sleeswyk-Holstein
* Horst, Limburg, dorp in die munisipaliteit Horst aan de Maas in die Nederlandse provinsie Limburg
Peloponnesos

duimnael|regs|200px

Die **Peloponnesos** (Grieks: Πελοπόννησος, *Pelopónnisos*) is 'n groot skiereiland (tegnies 'n eiland sedert die konstruksie van die Korintiese kanaal in 1893) wat die streek van die Griekse vasteland suid van die Golf van Korinthe omvat. Tydens die laat Middeleeue en die Ottomaanse era het die skiereiland bekend gestaan as die **Morea** (Grieks: Μωρέας), volksmond Μωριάς), 'n naam wat soms steeds in gebruik is.

Die skiereiland is onderverdeel in drie diskrete periferieë van moderne Griekeland: die oorgrote en suid-westelike deel daarvan word uitgemaak deur die Peloponnese periferie, terwyl ander dele aan die Wes-Griekse periferie en Attiese periferie behoort.

## Galery 

Lêer:Kanal-Korinth-2011.jpg|Die Korintiese kanaal
Lêer:Arkadia idyll Peloponnese.jpg|Landskap in Arkadië
Lêer:Nea Kios beach.jpg|Uitsig oor die Argoliese golf, met Nafplio sigbaar in die agtergrond
Buffalo Volunteer Rifles

Die **Buffalo Volunteer Rifles** (voorheen 'Kaffrarian Rifles') is 'n reserwemagregiment in die Suid-Afrikaanse Infanteriekorps van die Suid-Afrikaanse Leër, met hoofkwartier in Oos-Londen.  Dit bestaan sedert 1876 en het 'n geskiedenis wat aktiewe deelname aan verskeie koloniale veldslae, die Tweede Vryheidsoorlog, die Eerste Wêreldoorlog, die Tweede Wêreldoorlog, die Grensoorlog, en die Noodtoestand insluit.  Die regiment het verskeie gevegsonderskeidings verwerf, en oor die jare is baie lede met dekorasies vereer.  Sy leuse is *Nunc animis* ('Nou - met waagmoed!').

## Geskiedenis (Chronologie) 
'''1870's**
* Die Buffalo Corps of Rifle Volunteers word in 1876 in Oos-Londen gestig - een van talle vrywilligereenhede wat in die opbou tot die 9de Grensoorlog in oos-Kaapland gestig is.
* **9de Grensoorlog** (1877-78) - aktiewe diens in Transkei.
* Ontbind in 1879.
**1880's'''
* In 1883 weer op die been gebring as die 'Kaffrarian Rifles'.
'''1890's**
* **Betsjoeanaland-veldtog** (1897) - aktiewe diens in noord-Kaapland.
* **Tweede Vryheidsoorlog** (1899-1902) - aktiewe diens in oos-Kaapland en die Oranje-Vrystaat.
**1900's'''
* Ontvang in 1904 'n Koningsvaandel ter erkenning van sy diens in die oorlog.
'''1910's'''
* Ingelyf by die burgermag van die nuwe Unie Verdedigingsmagte in 1913 as die '5de Infanterie (Kaffrarian Rifles)' - diensplig bly vrywillig.
* **Suidwes-Afrika-veldtog** (1914-15) - aktiewe diens in Suidwes-Afrika.
'''1930's'''
* Naam verander na 'Kaffrarian Rifles' in 1932.
'''1940's**
* **Noord-Afrika-veldtog** (1941-42) - aktiewe diens met die 4de SA Infanteriebrigade in Egipte en Libië, insluitend die slag van Bardia - word krygsgevange geneem by Tobruk in 1942.  
* In 1946 weer op die been gebring.
**1950's**
* Die vrywillige diensstelsel eindig in 1952 - vanaf 1952 tot 1967 is burgers vir diensplig geloot.
* Vanaf 1954 tot 1956 met die First City-regiment saamgesmelt.
* Ontvang die Vryheid van Toegang tot die Stad Oos-Londen in 1957.
**1960's'''
* Vanaf 1968 tot 1993 is burgermagdiens verpligtend ('nasionale diensplig').
'''1970's**
* **Grensoorlog** - verskeie operasionele diensbeurte in noordelike Suidwes-Afrika en suidelike Angola.
**1980's**
* **Noodtoestand** (1985-90) - verskeie keer vir binnelandse veiligheidsdienste opgeroep.
**1990's'''
* Sedert 1994 is militêre diens weer vrywillig.
* Toe die burgermag na 1994 in die reserwemag omskep is word die Kaff R 'n reserwemageenheid.
* Naam verander na 'Buffalo Rifles' in 1999.

## Gevegsonderskeidings 
* Gaika-Gcaleka 1877
* Betsjoeanaland 1897
* Suid-Afrika 1899–1902
* Suidwes-Afrika 1914–1915
* Westelike Woestyn 1941–1943
* Bardia, Suidwes-Afrika / Zambië 1979
* Suidwes-Afrika / Angola 1975–1976
* Suidwes-Afrika / Angola 1976–1989

## Lees ook
*Kaffrarian Rifles-monument

## Verwysings 
* Coleman, F.L. (1988). *Nunc Animis : The Kaffrarian Rifles 1876-1986*.
* Stirling, J. (1907). *The Colonials in South Africa 1899-1902*.
Namur (stad)

**Namur**, Nederlands: *Namen*, Wallonies: *Nameur*, is 'n Belgiese stad en munisipaliteit in die Walloniese provinsie Namur. Die munisipale gebied het 'n bevolking van 108&nbsp;950 (2010) en 'n oppervlakte van 176 km². 

Namur is die hoofstad van die gelyknamige Franssprekende provinsie. Dit is sowat 65 kilometer suid-oos van die Belgiese hoofstad Brussel by die samevloeiing van die Sambre- en Maasriviere geleë. Namur is die setel van die Waalse parlement, 'n Rooms-Katolieke biskop en die Rooms-Katolieke universiteit Notre-Dame de la Paix.

Die stad is in 1914 tydens die Eerste Wêreldoorlog ernstig beskadig.

## Geboortes 
* Charles Michel (1975), politikus (eerste minister 2014-2019)

## Eksterne skakels 
*Amptelike webwerf van die munisipaliteit
Prince Alfred's Guard

[duimnael|170px|[Tweede Vryheidsoorlog monument]]
duimnael|Regimentsmuseum
duimnael|Kanon (1647) van die *Sacremento* op sig in die museum
'''Prince Alfred's Guard''' is 'n reserwemagregiment in die Suid-Afrikaanse Pantserkorps van die Suid-Afrikaanse Leër, met hoofkwartier in Port Elizabeth.  Dit bestaan sedert 1856 en het 'n geskiedenis wat aktiewe deelname aan verskeie koloniale veldslae, die Tweede Vryheidsoorlog, die Eerste Wêreldoorlog, die Tweede Wêreldoorlog, die Grensoorlog, en die Noodtoestand insluit.  Die regiment het verskeie gevegsonderskeidings verwerf, en oor die jare is baie lede met dekorasies vereer.

## Geskiedenis (Chronologie) 
'''1850's**
* Die Port Elizabeth Volunteer Rifles word in 1856 gestig - een van talle vrywilligereenhede wat destyds in die Kaapkolonie gestig is.
**1860's'''
* Voorsien Prins Alfred met 'n erewag tydens sy besoek in 1860 en word daarna 'Prince Alfred's Volunteer Guard' genoem.
'''1870's**
* **9de Grensoorlog''' (1877-78) - aktiewe diens in Transkei, insluitend die slag van Msintsana ('Umzintzani').
'''1880's**
* **Gewere-oorlog** (1880-81) - aktiewe diens in Basoetoland.
**1890's**
* **Betsjoeanaland-veldtog** (1897) - aktiewe diens in noord-Kaapland.
* **Tweede Vryheidsoorlog** (1899-1902) - aktiewe diens in oos-Kaapland.
**1900's'''
* Ontvang in 1904 'n Koningsvaandel ter erkenning van sy diens in die oorlog.
'''1910's'''
* Ingelyf by die burgermag van die nuwe Unie Verdedigingsmagte in 1913 as die '3de Infanterie (Prince Alfred's Guard)' - diensplig bly vrywillig.
* Het nie aktiewe diens tydens die Eerste Wêreldoorlog verrig nie.
'''1930's'''
* Naam verander na 'Prince Alfred's Guard' in 1932.
'''1940's'''
* Omskep in 'n pantserregiment in 1943.
* **Italiaanse-veldtog** (1944-45) - aktiewe diens met die 11de SA Pantserbrigade in Italië, insluitend die slae van Celleno, Florence, die Gotiese-linie, en die deurbraak na die Po-vallei.
'''1950's**
* Die vrywillige diensstelsel eindig in 1952 - vanaf 1952 tot 1967 is burgers vir diensplig geloot.
**1960's'''
* Vanaf 1968 tot 1993 is burgermagdiens verpligtend ('nasionale diensplig').
'''1970's**
* **Angola-veldtog (1975-76)** - aktiewe diens in Angola.
* **Grensoorlog** - verskeie operasionele diensbeurte in noordelike Suidwes-Afrika en suidelike Angola.
**1980's**
* **Noodtoestand** (1985-90) - verskeie keer vir binnelandse veiligheidsdienste opgeroep.
**1990's'''
* Sedert 1994 is militêre diens weer vrywillig.
* Toe die burgermag na 1994 in die reserwemag omskep is word PAG 'n reserwemageenheid.

## Gevegsonderskeidings 
* Gaika-Gcaleka 1877-78; Transkei 1877-78; Umzintzani
* Basutoland 1880-81
* Bechuanaland 1897
* South Africa 1899-1902
* Italy 1944-45; Celleno; Florence; The Greve; Gothic Line; Po Valley.

## Bronnelys 
* Orpen, N.D. (1967). ''Prince Alfred's Guard 1856-1966*.
* Stirling, J. (1907). *The Colonials in South Africa 1899-1902''.
Regiment Westelike Provincie

**Regiment Westelike Provincie** is 'n reserwemagregiment in die Suid-Afrikaanse Infanteriekorps van die Suid-Afrikaanse Leër, met hoofkwartier in Kaapstad. Dit bestaan sedert 1934 en het 'n geskiedenis wat aktiewe deelname aan die Angola-veldtog (1975-76), die Grensoorlog, en die Noodtoestand insluit. Oor die jare is baie lede met dekorasies vereer. Sy leuse is *Non nobis sed patriae* ('Nie vir ons self nie, maar vir ons vaderland').

## Geskiedenis (Chronologie) 
'''1930's**
* Regiment Westelike Provinsie word in 1934 in Stellenbosch gestig as deel van die heropbou van die burgermag na die Groot Depressie - militêre diens is destyds vrywillig.
**1940's'''
* Die meeste RWP-lede ondersteun nie Suid-Afrika se deelname aan die Tweede Wêreldoorlog nie en die regiment word dus nie gemobiliseer nie - diegene wat wel bereid is om aktiewe diens te verrig is in 1941 na die Suid-Afrikaanse Tenkkorps oorgeplaas.
* RWP verhuis na Worcester in 1948.
* RWP word in 1949 in 'n pantserregiment omskep.
'''1950's'''
* Naam verander na 'Regiment Onze Jan' (ter ere aan Jan Hendrik Hofmeyr) in 1951.
* Die vrywillige diensstelsel eindig - vanaf 1952 tot 1967 is burgers vir diensplig geloot.
* In 1960 word ROJ weer 'n infanterieregiment, en sy naam word verander na 'Regiment Boland'.
'''1960's'''
* Vanaf 1968 tot 1993 is burgermagdiens verpligtend ('nasionale diensplig').
* 'n Tweede bataljon word in 1970 gestig - die eerste bataljon verhuis na Paarl.
'''1970's'''
* Die twee bataljonne word in 1974 geskei: die eerste bataljon keer terug na die oorspronklike naam 'Regiment Westelike Provinsie' en verhuis na Kaapstad.
* **Angola-veldtog (1975-76)** - aktiewe diens in Angola.
* **Grensoorlog** - verskeie operasionele diensbeurte in noordelike Suidwes-Afrika en suidelike Angola.
'''1980's'''
* Die naam word in 1983 verander deur die Afrikaans 'Provinsie' met die Nederlands 'Provincie' te vervang om te wys dat RWP hom as opvolger van verskeie 19de-eeuse vrywilligereenhede beskou.
* Ontvang die Vryheid van Toegang tot die Stad Kaapstad in 1983.
* **Noodtoestand** (1985-90) - verskeie keer vir binnelandse veiligheidsdienste opgeroep.
'''1990's'''
* In 1994 word militêre diens weer vrywillig.
* Toe die burgermag na 1994 in die reserwemag omskep is word RWP 'n reserwemageenheid.

## Verwysings 
* Bouch, R.J.. (1977). *Infantry in South Africa 1652-1976*.
* Crook, L.A. (1994). *71 Motorised Brigade*
Apeldoorn

**Apeldoorn** is 'n stad en munisipaliteit in die Nederlandse provinsie Gelderland, geleë op die Veluwe tussen Amersfoort en Deventer. Die munisipale gebied het sowat 157&nbsp;000 inwoners (2012) en 'n oppervlakte van 341&nbsp;km². Die stad Apeldoorn het sowat 138&nbsp;000 inwoners (2011).

Apeldoorn het 'n universiteit, die Teologiese Universiteit Apeldoorn van die Christelike Gereformeerde Kerke.

## Plekke 
Plekke in die munisipale gebied van Apeldoorn (o.a.):
Apeldoorn (stad), Beekbergen, Hoenderloo, Hoog Buurlo, Hoog Soeren, Loenen, Radio Kootwijk, Uddel en Ugchelen.

## Verwysings 
## Eksterne skakels 
*  Die amptelike webwerf van die munisipaliteit
Witwatersrand Rifles

Die **Witwatersrand Rifles** is 'n reserwemagregiment in die Suid-Afrikaanse Infanteriekorps van die Suid-Afrikaanse Leër, met hoofkwartier in Johannesburg.  Dit bestaan sedert 1903 en het 'n geskiedenis wat aktiewe deelname aan die Eerste Wêreldoorlog, die Tweede Wêreldoorlog, die Grensoorlog, en die Noodtoestand insluit.  Die regiment het verskeie gevegsonderskeidings verwerf, en oor die jare is baie lede met dekorasies vereer.  Sy leuse is *Pro patria* ('Vir ons vaderland').  Hy dra die Douglas-tartan.

## Geskiedenis (Chronologie) 
'''1900's'''
* Die regiment word in 1903 as 'n vrywilligereenheid gestig.
'''1910's'''
* Ingelyf by die burgermag van die nuwe Unie Verdedigingsmagte in 1913 as die '10de Infanterie (Witwatersrand Rifles)' - diensplig bly vrywillig.
* **Duits-Suidwes-Afrika-veldtog** (1914-15) : aktiewe diens in Suidwes-Afrika.
'''1920's**
* **Rand-opstand** (1922) - aktiewe diens ter onderdrukking van die mynwerkers se gewapende opstand.
**1930's'''
* Naam verander na 'Witwatersrand Rifles' in 1932.
'''1940's**
* **Italiaanse veldtog** (1944-45) : aktiewe diens in Italië, insluitend die slae van Monte Cassino, Florence, die Gotiese-linie, Monte Stanco, Monte Salvaro, en die deurbraak na die Po-vallei.
**1950's**
* Die vrywillige diensstelsel eindig in 1952 - vanaf 1952 tot 1967 word burgers vir diensplig geloot.
**1960's'''
* Vanaf 1968 tot 1993 is burgermagdiens verpligtend ('nasionale diensplig').
'''1970's**
* **Grensoorlog** - verskeie operasionele diensbeurte in noordelike Suidwes-Afrika en suidelike Angola.
**1980's**
* **Noodtoestand** (1985-90) - verskeie kere vir binnelandse veiligheidsdienste opgeroep.
**1990's'''
* Sedert 1994 is militêre diens weer vrywillig.
* Toe die burgermag na 1994 in die reserwemag omskep is word die WR 'n reserwemageenheid.
'''2000's'*
* Die regiment vier sy eeufees in 2003.

## Gevegsonderskeidings 
* South West Africa 1914-15
* Italy 1944-45;  Casino II;  Allerona;  Florence;  Monte Querciabella;  Monte Fili;  The Greve;  Gothic Line;  Monte Stanco;  Monte Salvaro;  Sole/Caprara;  Po Valley; Campo Santo Bridge.
	
## Verwysings 
* Monick, S. (1989).  *A Bugle Calls''.
Louis Oosthuizen

**Lodewicus Theodorus Oosthuizen** (Mosselbaai, 19 Oktober 1982) is 'n professionele gholfspeler van Suid-Afrika.

## Amateur 
Louis Oosthuizen het in 'n gesin wat tennis speel grootgeword, maar verkies om eerder gholf te speel. In 1999 word hy lid van die *Ernie Els*-stigting en word deur die voormalige nommer een van Europa geïnspireer en gehelp.

### Gewen 
* 2000: Junior Wêreldkampioenskap (indiwidueel)
* 2001: All African Games (Kenia), Transvaalse Amateurhouespelkampioenskap (SA)
* 2002: Indiese Amateur Opekampioenskap (gedeel), Ierse Amateur Ope houespelkampioenskap, Natalse Ope houespelkampioenskap (SA)
* 2004: Vodacom Origins of Golf Tour (SA)
* 2007: Telkom PGA kampioenskap (SA)
* 2008: Telkom PGA kampioenskap (SA)
* 2010: Open de Andalucia de Golf (Spanje), Britse Opekampioenskap (Verenigde Koninkryk)

### Spanne 
* Wêreldkampioenskap Landspanne (Junior): 2000, saam met Charl Schwartzel gewen
* Eisenhowertrofee: 2002

## Professioneel 
Hy word in 2002 professioneel en is sederd 2006 onder die top-100 in die Europese PGA Toer.
In 2009 kom hy tweede in Aboe Dhabi en Katar en eindig in die 34ste plek in die "Race To Dubai", wat hom op die beginlys van die wêreldkampioenskap in Doebai plaas.

In 2010 behaal hy sy eerste oorwinning op die Europese PGA Toer. Hiermee haal hy die top-50 op die Wêreldranglys wat hom in staat stel om twee weke later weer aan die Meesters deel te neem.

### Gewen 
#### Sonskyntoer 
* 2004: Vodacom Origins of Golf Tour by Arabella
* 2007: Platinum Classic, Dimension Data Pro-Am, Telkom PGA Kampioenskap
* 2008: Telkom PGA Kampioenskap

#### Europese PGA-toer 
* 2010: "Open de Andalucia", Britse Ope

## Verwysings 
## Eksterne skakels 
* Webwerf van die Europese toer: profiel
* Webwerf van die Amerikaanse Toer: profiel
Namur (provinsie)

**Namur** of *Namen* (Frans: *Namur*, Nederlands: *Namen*, Duits: *Namur*, Waals en Pikardies: *Nameur*) is 'n Belgiese provinsie in Wallonië. Die provinsie het 'n bevolking van sowat 502&nbsp;000 in 2023 gehad en beslaan 'n oppervlakte van 3&nbsp;675&nbsp;km² met 'n bevolkingsdigtheid van 137 per km². Die hoofstad is die gelyknamige stad Namur.

Namur lê in die suide van België en grens aan die Franse gewes Champagne-Ardenne. In Namur word Frans en Waals gepraat. In die uiterste weste word naas Standaardfrans ook Pikardies gepraat en in die uiterste suidooste  Champenois (in die munisipaliteit Vresse-sur-Semois).

Die belangrikste waterliggame in die provinsie is die Samber- en Maasriviere. Die Ardenne-bergreeks is in die suide van die provinsie geleë. Die noorde van Namur (links van die Maasrivier) behoort tot die Haspengouw (*Hesbaye*). Die hoogste punt is die Croix-Scaille (505&nbsp;m), 'n heuwel in die munisipaliteit Gedinne op die grens met Frankryk.

## Administratiewe indeling 
Namur word in administratiewe opsig in drie arrondissemente verdeel:
* Arrondissement Dinant
* Arrondissement Namur
* Arrondissement Philippeville

Die arrondissimente is in 38 munisipaliteite verdeel.

links|duimnael|Kaart van die arrondissemente en munisipaliteite

## Verwysings 
## Eksterne skakels 
*  Amptelike webwerf van die provinsie Namur
Wapen van Kaapland

duimnael|Die Wapen van Kaapland in 1876.

Die **wapen van Kaapland** was die amptelike heraldiese simbool van die Kaapkolonie vanaf 1875 tot 1910, en die Kaapprovinsie vanaf 1910 tot 1994.  Die wapen word nie meer amptelik gebruik nie.

Die amptelike wapenbeskrywing is:

* **Wapen:**  In rooi, 'n klimmende leeu,  getong  en  genael van  blou,  vergesel  van drie ringe, alles goud; op 'n skildhoof van silwer drie blou koeke, elk belaai met 'n fleur-de-lis van goud.
* **Helmteken:**  Die figuur van die Hoop, gekleed in silwer met  blou mantel, rustende met die regterarm op 'n rots en met die linkerhand geplaas op 'n swart anker met kabel van natuurlike kleur. 
* **Skildhouers:**  Regs 'n swartwildebees en links 'n gemsbok, albei van natuurlike kleur.
* **Wapenspreuk:**  SPES BONA.

Tot 1952, was die figuur van die Hoop in blou geklee.

## Geskiedenis 
Die wapen is in 1875 deur Charles Fairbridge in opdrag van die Kaapse regering ontwerp.  Hy het Jan van Riebeeck se familiewapen (in rooi, drie goue ringe) as die basis daarvan gebruik, en 'n leeu (om die Nederlandse en Britse setlaars te verteenwoordig), en die fleurs de lis (die Franse Hugenote) bygevoeg.  Die figuur van die Hoop was lankal 'n Kaapse simbool, en die wildebees en gemsbok was destyds nog volop in die kolonie.  Die wapen is eers by geleentheid van die hoeksteenlegging vir die nuwe parlementsgebou op 12 Mei 1875 in die openbaar vertoon. 'n Jaar later, op 29 Mei 1876, is dit formeel deur koningin Victoria aan die kolonie toegeken.

Die Kaapse Provinsiale Administrasie wat die koloniale regering se plek in 1910 ingeneem het, het die wapen behou.  'n Nuwe afbeelding deur prof Charles Groves is in 1952 in gebruik geneem, en Hoop se kleding is toe verander van 'n blou rok na 'n wit rok met 'n blou mantel.  Die wapen is tot 1994 as provinsiale wapen gebruik.

Die wapen is in 1955 weer by die College of Arms in Engeland op rekord geplaas, en in 1967 by die Buro vir Heraldiek geregistreer.

## Sien ook 
* Wapen van Natal
* Wapen van die Oranje-Vrystaat
* Wapen van Suid-Afrika
* Wapen van Transvaal
* Wapens van provinsies van Suid-Afrika
* Suid-Afrikaanse heraldiek

## Verwysings 
* Brownell, F.G. (1993).  *Nasionale en Provinsiale Simbole*.
* Pama, C. (1965).  *Lions and Virgins*.

## Eksterne skakels 
* South African Heraldry Website
Wapen van Natal

duimnael|regs|Die wapen van Natal

Die **wapen van Natal** was die amptelike heraldiese simbool van Natal as kolonie vanaf 1907 tot 1910, en as provinsie vanaf 1910 tot 1994.  Die wapen word nie meer amptelik gebruik nie.

Die amptelike wapenbeskrywing is:

In  blou, geplaas voor berge en op 'n vlakte, twee swartwildebeeste in  volle  ren  langs  mekaar  in natuurlike staat, alles van natuurlike kleur, die skild gedek deur 'n kroon bestaande uit 'n hoofring beset met breedarmige  kruise  en  vier  diademe  getop  deur 'n breedarmige kruis, alles van goud, met 'n swart mus; op 'n lint onderaan die skild, die woord "NATAL".

Aanvanklik het die wapen slegs uit die skild bestaan;  die kroon en die lint met die naam is later bygevoeg.

## Geskiedenis 
Die wapen is in 1907 deur G. Ambrose Lee, die *York Herald* by die College of Arms in Engeland op versoek van die Natalse koloniale regering ontwerp. Die wildebeeste was reeds dekades lank Natal se amptelike simbool, wat op sy ampsseël en vlagkenteken gepryk het. Koning Edward VII het die wapen amptelik op 16 Mei 1907 aan die kolonie toegeken.

Die Natalse Provinsiale Administrasie wat die koloniale regering in 1910 vervang het, het die wapen behou, en die koninklike kroon en die naamlint daarby gevoeg. Toe die wapen in 1955 weer by die College of Arms op rekord geplaas is, is die kroon effens aangepas om dit uniek aan Natal te maak. Die wapen is in 1969 by die Buro vir Heraldiek geregistreer en is tot 1994 as provinsiale wapen gebruik.

## Sien ook 
* Wapen van Kaapland
* Wapen van die Oranje-Vrystaat
* Wapen van Suid-Afrika
* Wapen van Transvaal
* Wapens van provinsies van Suid-Afrika
* Suid-Afrikaanse heraldiek

## Verwysings 
* Brownell, F.G. (1993).  *Nasionale en Provinsiale Simbole*.
* Pama, C. (1965).  *Lions and Virgins*.

## Eksterne skakels 
* South African Heraldry Website
Justin Bieber

**Justin Drew Bieber** (uitspraak: [biːbər]; * 1 Maart 1994) is 'n Kanadese pop- en R&B-sanger. Bieber se ouers het video's van hom op YouTube gelaai, waar hy deur sy uiteindelike bestuurder Scooter Braun ontdek is. Braun het gereël dat Bieber met Usher in Atlanta, Georgia in die VSA moes ontmoet, waarna Bieber spoedig 'n kontrak met Raymond Braun Media Group (RBMG) aangebied is. Daarna het hy 'n opneemkontrak met Island Records losgeslaan.

[duimnael|links|upright|Bieber in September 2009 by die [Nintendo World Store.]]
Justin Bieber se debuutenkelspeler, "One Time", is in 2009 wêreldwyd uitgereik en het in meer as 10 lande onder die top-30 op die trefferlyste verskyn. Dít is op 17 November 2009 deur die EP *My World* opgevolg, wat deur die RIAA in die Verenigde State as 'n platinumvrystelling gesertifiseer is. Hiermee het Bieber die hoogste debuut deur 'n nuwe kunstenaar in daardie jaar bereik en hy het dan ook die eerste persoon geword wat sewe snitte op een debuutalbum op die Billboard Hot 100 gehad het. Sy eerste volledige ateljeevrystelling, *My World 2.0*, is op 23 Maart 2010 vrygestel en het soortgelyke sukses behaal: dit het op nommer een en binne die toptien van verskeie lande gedebuteer en is in minder as twee maande in die Verenigde State as platinum gesertifiseer. Hierdie uitreiking is deur die internasionale treffer "Baby" voorafgegaan.

## Diskografie 
* *My World* (2009)
* *My World 2.0* (2010)
* *Under the Mistletoe* (2011)
* *Believe* (2012)
* *Purpose* (2015)
* *Changes* (2020)
* *Justice* (2021)

## Toere 
* *Urban Behavior Tour* (2009)
* *My World Tour* (2010–11)
* *Believe Tour* (2012–13)
* *Purpose World Tour* (2016)

## Verwysings 
## Eksterne skakels 
*  Amptelike webwerf
*  YouTube-kanaal
*  Justin Bieber Web 
*
Darius I van Persië

**Darius I** of **Darius die Grote** was die derde keiser van die Achaemenidiese Ryk. Hy het oor die ryk regeer tydens die hoogtepunt daarvan, onder meer oor Egipte en dele van Griekeland. Die verval en val van die ryk het begin met sy dood en die kroning van sy seun, Ahasveros. 

Darius het die troon bestyg deur 'n sluipmoord uit te voer op die vermeende troonrower Bardija met die bystand van ses ander Persiese adelfamilies; Darius is die volgende oggend gekroon. Die nuwe keiser het las gehad van opstande dwarsdeur sy ryk, maar het telkens daarin geslaag om dit te onderdruk. 'n Hoofepisode in die lewe van Darius was sy strafekspedisie teen die stede Athene en Eretria, en die onderwerping van Griekeland. Hy het sy ryk uitgebrei deur oorwinnings oor Thracië en Masedonië, die Saka en Irannese stamme wat Medië binnegeval het.

Darius het die ryk georganiseer deur dit in provinsies onder te verdeel, waaroor elk 'n regerende goewerneur aangestel is. Hy het 'n nuwe geldstelsel ingevoer, asook Aramees ingestel as die amptelike taal van die ryk. Darius het ook bouprojekte aangevoor dwarsdeur die ryk, met die fokus op Soesa, Babilon en Egipte. Darius het 'n regstelsel vir Egipte laat opstel.  Hy het verder die Behistoen-inskripsie op 'n kranswand laat uitkerf, 'n outobiografie wat van groot moderne taalwetenskaplike belang is.

## Verwysings
Med ängslan, sorg och stort besvär

**"Med ängslan, sorg och stort besvär"** (*Met angs, hartseer en groot sukkel*) is 'n tradisionele volkslied vanuit die Sweedstalige gedeeltes van Finland wat deur Johan Hogenäs vir manskoor en tamboeryn verwerk is. Die deuntjie het in 1999 'n prys in 'n kompetisie vir folkmusiek-koorverwerkings gewen.

## Liedteks 

1. Med ängslan sorg och stort besvär
Jag mig en visa gör
Som gömmas bör hos dig min vän
Allt till den bleka död
Gud nåde den som falsker är
och har en annan kär
Den liknar jag vid vilda djur
som uti skogen är

2. Din kärlek liknas vid en snö
som faller i april
När du far bort då vill jag dö
och ej mer vara till
Mitt hjärta jag dig givit har,
vad kan jag mera ge
Jag är förnöjder med min lott
fast jag dig sällan ser.

## Verwysings 
## Eksterne skakels 
* Evolving Traditions-inskrywing 
* Bladmusiek op Uddatoner.com 

### Klank 
* Lihkören-konsert in St. Just, Cornwall (MP3, Mei 2007, Snit 2)

### Video 
* Universiteit Linköping-kooroptrede by die Llangollen-eisteddfod in 2010  (Deel 2)
Vloed (dubbelsinnig)

**Vloed** mag na die volgende verwys:

* 'n Oorstroming, wanneer water hoër as die normale vlak styg
* 'n Sinoniem vir hoogwater, soos eb en vloed
* 'n Magnetiese vloed
Universiteit Linköping-manskoor

**Linköping Universiteit-manskoor** (Sweeds: *Linköpings Studentsångare*) is 'n Sweedse manskoor wat in 1972 gevorm is en in Linköping gebaseer is. Die koor het sedertdien vele opnames geproduseer en op nasionale sowel as internasionale TV- en radiokanale opgetree.

Die koor het al op verskeie plekke in die wêreld opgetree, soos Denemarke in 1980 eb 1996, Finland in 1983, 1987, 1990, 1998, 2003 en 2005, die Verenigde State in 1988, Jordanië in 1989, Noorweë in 1977, 1993, 2001, 2004 en 2008, Groot Brittanje in 1994, 2005, 2007 en 2010, Spanje in 1996, Estland in 1999, Suid-Afrika in 2000, en Kroasië in 2008.

Dirigent en musiekdirekteur is sedert 1979 steeds Hans Lundgren, wat ook *director musices* by die Universiteit Linköping is.

Die koor het twee eersteplekke behaal in die *The Third British International Male Voice Choral Festival* in Mei 2007. Die dirigent is die fees se ''Conductor's Award* toegeken.

## Diskografie 
* *Christmas songs* (1996)
* *Spring and party songs* (1996)
* *Swedish male voice choir music* (1999)
* *Musical Engagement'' (2004)

## Eksterne skakels 
* Linköpings Studentsångare se amptelike webwerf
* Klankgrepe 

## Verwysings
Japie Hauptfleisch

**Japie Hauptfleisch** het tydens die Tweede Vryheidsoorlog op 7 Februarie 1901 op die plaas Scheurfontein, 40 km vanaf Beaufort-Wes in die rigting van die Meiringspoort, gesneuwel. 

Jacob Daniël Hauptfleisch is op 5 Julie 1875 op die plaas Sanddrif by Wellington in die Kaapkolonie gebore. Tydens die uitbreek van die oorlog was hy onderwyser in die Republiek van die Oranje-Vrystaat. Eers dien hy onder genl. C.R. de Wet en later onder kommandant Gideon Scheepers. Op kommando het hy opgetree as die godsdienstige leier van sy medestryders.

Op 6 Februarie was die kommando van Scheepers op die plaas Scheurfontein waar Frans Pienaar en sy dogters Kitty en Fanny gewoon het. Dieselfde dag vertrek die kommando na die plaas Kaffirsfontein so 'n 3km verder. Die volgende dag vra Hauptfleisch en 'n maat, ene Swanepoel, die kommandant om toestemming om weer na Scheurfontein te gaan. Huiwerig gee Scheepers daartoe toestemming. Intussen het 'n National Scouts op Scheurfontein aangekom. Die twee kommandolede het in 'n hinderlaag geloop. Op 'n afstand van slegs 15 tree is op Hauptfleisch en Swanepoel geskiet. Eersgenoemde is swaar gewond en Swanepoel kon betyds uit die koeëlreën wegkom na sy kommando. Die Engelse soldate het weggejaag. Frans Pienaar en Kitty het Hauptfleisch na hul huis gedra. Scheepers en sy manskappe was net betyds om die sterwende Hauptfleisch toe te sing.

Hauptfleisch is op die plaas Scheurfontein begrawe, maar is enkele jare later op sy familieplaas by Wellington herbegrawe. Op 21 Februarie het 'n doodsberiggie in *De Zuid-Afrikaan* verskyn.

'n Gedenksteen ter nagedagtenis aan Japie Hauptfleisch is op Woensdag 3 Oktober 1956 op die plaas Scheurfontein onthul. Dr. Eric Stockenström was die spreker by die geleentheid.

## Lees ook
*Stockenström-familie

## Bronne 
*Inligtingstuk by die Scheurfontein-plaasstal op die pad tussen Beaufort-Wes en Klaarstroom.
*Shearing, T. en D.: *Commandant Gideon Scheepers and the search for his grave*. Sedgefield: privaat publikasie, 1999.
Rasa ir Jonas

**Rasa ir Jonas** ("Rasa en Jonas", Rasa Bubulytė en Jonas Čepulis) is 'n Litause neofolk- en folkrock-duo wat tradisionele Litause folkmusiek met pop-, rock- en elektroniese elemente kombineer.

Die twee jong sangers het in 2006 met die televisie-projek *Dangus* ("Hemel") bekendheid verwerf en 'n kort rukkie later hul debuutalbum *Saulala Raudona* ("Rooi Son") vrygestel. Dit is in die volgende jaar vir die *Radiocentras 2007 Awards* genomineer en het uiteindelik die prys vir die beste alternatiewe musiek en beste debuut gewen.

Rasa ir Jonas tree gereeld by musiekfeeste en ander konserte op, dikwels ook met ander Litause musiekkunstenaars soos Svaras van G&G Sindikatas.

## Verwysings 
## Eksterne skakels 
'''Media - video's'*
* *youtube.com: Saulala Raudona''
Nuus24

**Nuus24** was 'n Afrikaanse nuuswebwerf wat gebeure op plaaslike en internasionale vlak gedek het. Nuus24 is deur 24.com, 'n lid van die *Online Publishers Association*, bestuur.

Op 1 Augustus 2013 is alle inhoud van die webwerf verwyder en vervang met skakels na artikels in *Die Burger*, *Beeld* en *Volksblad*. Vandag is die skakel slegs 'n aanstuur na die Engelse weergawe van die webtuiste.

Die webwerf se Engelse weergawe staan as *News24* bekend en is steeds by news24.com beskikbaar. Netwerk24 is in 2015 gestig as 'n platform vir die Afrikaanse koerante *Die Burger*, *Beeld*, *Volksblad*, en *Rapport*, en die tydskrifte *Huisgenoot*, *Sarie*, *Kuier*, *Tuis*, *Baba* en *Landbouweekblad*.

## Verwysings 
## Eksterne skakels 
*  Voormalige Afrikaanse webwerf
*  Amptelike Engelse webwerf
West Nicholson

**West Nicholson** is 'n dorp in suidelike Zimbabwe.Volgens die 1982 sensus het die dorp 'n bevolking van 1&nbsp;633 mense gehad. West Nicholson lê suid-ooste van Bulawayo, Zimbabwe se tweede grootste stad.
Haifa

**Haifa** (Hebreeus: **חיפה** *Cheifa*, Arabies: **حيفا** *Ḥayfā*) is die grootste stad in die noorde van Israel en met 'n bevolking van 281&nbsp;000 mense in 2017 die derde grootste stad in die land ná Jerusalem en Tel Aviv. Meer as 300&nbsp;000 mense, hoofsaaklik van Joodse herkoms, woon in stede wat direk aan die stad grens, soos Krajot, Tirat Karmel, Ir haKarmel en Nesjer. Sedert 2008 word die Baha’i-wêreldsentrum deur Unesco as 'n wêrelderfenisgebied gelys.

## Boorlinge 
* Naftali Bennett (1972), politikus en entrepreneur (eerste minister sedert 2021)
* Einat Kalisch-Rotem (1970), argitekt en burgemeester van Haifa
* Leila Khaled (1944), Palestynse terrorist en politikus
* Gideon Toury (1942–2016), taalkundige

## Susterstede 
## Sien ook 
* Lys van burgemeesters van Haifa

## Verwysings 
## Eksterne skakels 
*   Amptelike Unesco-bladsy
Rieme

**Rieme** is 'n Afrikaans-Engelse woordeboek, met Afrikaanse sinonieme.  Die webwerf bestaan reeds vanaf 2003. Die gebruiker kan self ook woorde byvoeg om die woordeboek te verbeter.

## Eksterne skakels 
* Amptelike webwerf
* Facebook
Clayton Durand

**Clayton Durand** (gebore in Vereeniging, 15 Junie 1984) is 'n Suid-Afrikaanse rugbyspeler wat vir die Luiperds in die Curriebeker speel.

## Eksterne skakels 
*
Riaan Viljoen

**Riaan Viljoen** (gebore te Carletonville, 1 April 1983) is 'n Suid-Afrikaanse rugbyspeler wat tans vir die Japannese Sunwolves in Superrugby speel. Hy het vroeër (2005-2015) die Valke, Griekwas, Vrystaat Cheetahs en Haaie in die Curriebeker en die Cheetahs en Sharks in die Superrugbykompetisie verteenwoordig.

## Eksterne skakels 
* 
* Viljoen se profiel op itsrugby.co.uk
Lys van kabinette van Suid-Afrika

duimnael|300px|Die Suid-Afrikaanse Strijdomkabinet van 1958.
duimnael|300px|Die Suid-Afrikaanse Smutskabinet van 1947.

Hierdie is 'n '''lys van kabinette van Suid-Afrika.

* Derde kabinet van Cyril Ramaphosa, 2024 tot hede
* Tweede kabinet van Cyril Ramaphosa, 2019–2024
* Eerste kabinet van Cyril Ramaphosa, 2018–2019
* Tweede kabinet van Jacob Zuma, Mei 2014, 2014–2018
* Eerste kabinet van Jacob Zuma, Mei 2009, 2009–2014
* Kabinet van Kgalema Motlanthe, 2008–2009
* Tweede kabinet van Thabo Mbeki, 2004–2008
* Eerste kabinet van Thabo Mbeki, 1999–2004
* Kabinet van Nelson Mandela, 1994–1999
* Kabinet van F.W. de Klerk, 1989–1994
* Tweede kabinet van P.W. Botha, 1984–1989
* Eerste kabinet van P.W. Botha, 1978–1984
* Derde kabinet van John Vorster, 1974–1978
* Tweede kabinet van John Vorster, 1970–1974
* Eerste kabinet van John Vorster, 1966–1970
* Tweede kabinet van Hendrik Verwoerd, 1966–sy sluipmoord
* Eerste kabinet van Hendrik Verwoerd, 1961–1966
* Kabinet van Hans Strijdom, 1958–1961
* Tweede kabinet van D.F. Malan, 1953–1958
* Eerste kabinet van D.F. Malan, 1948–1953
* Derde kabinet van Jan Smuts, 1943–1948
* Vierde kabinet van J.B.M. Hertzog, 1938–1943
* Derde kabinet van J.B.M. Hertzog, 1933–1938
* Tweede kabinet van J.B.M. Hertzog, 1929–1933
* Eerste kabinet van J.B.M. Hertzog, 1924–1929
* Tweede kabinet van Jan Smuts, 1921–1924
* Eerste kabinet van Jan Smuts, 1919–1921
* Kabinet van Louis Botha, 1910–1919
Hobart

**Hobart** (Engels: [ˈhoʊbɑːrt], ) is die hoofstad van die Australiese deelstaat Tasmanië met 'n bevolking van 232&nbsp;670 in 2020 en 'n oppervlakte van 1&nbsp;695,5&nbsp;km². Die hawestad is aan die suidooskus van die eiland geleë en is die oudste stad in die land naas Sydney. Dit is aan die rivier Derwent, die Tasman-hoofweg en aan die voet van die 1&nbsp;271&nbsp;m hoë berg Wellington geleë. Die Universiteit van Tasmanië is in Hobart geleë.

duimnael|links|Hobart se hawe met die stadsentrum en Mount Wellington in die agtergrond
Hobart is in 1803 as 'n strafkolonie gestig. Vandag is dit 'n besige hawe en die tuishawe van Antarktiese ekspedisies. Toeriste-aantreklikhede sluit die Salamanca-markte, Cadbury-sjokoladefabriek en die Cascade-brouery in. Hobart het 'n oseaniese klimaat.

## Sport 
Hobart beskik met die Bellerive-ovaal oor 'n belangrike toetskrieketstadion. Die Australiese nasionale krieketspan speel van sy tuiswedstryde in die stad. Die Bellerive-ovaal het onder andere wedstryde tydens die krieketwêreldbekertoernooie in 1992 en 2015, asook die T20I-wêreldbeker 2022 gehuisves.

## Bronnelys 
*  
*  

## Eksterne skakels 
*  
*  Amptelike webwerf
*